Sydney Barta

Sydney Barta (født 16. februar 2004 i Washington DC) er en funksjonshemmet friidrettsutøver fra USA, som konkurrerer i klassen F64/T64. Dette er en klasse for funksjonsshemmede utøvere innen parafriidrett, der utøverne har amputasjon av én fot, under kneet, og bruker protese.

Bakgrunn 
Barta fikk et metallstillas over sin venstre fot etter et løp da hun var seks år gammel. Hun utviklet da et kompartmentsyndrom, som gjorde at hun ble septisk, og måtte gjennomgå 21 operasjoner. Hun konkurrerer med protese på venste fot.

Idrettskarriere 
Hun deltok i U17-klassen under Para-VM i parafriidrett for junior 2019 i Nottwil, og vant der 100 meter, 200 meter og 400 meter i klassen T54-64. I tillegg kom hun på fjerdeplass i diskos, femteplass i kulestøt og sjetteplass i lengdehopp. Hun deltok også USAs Team Red i 4 x 100 meter stafett mix, men dette laget ble diskvalifisert. Barta deltok også i IWAS-Junior-VM i friidrett 2019, og vant der 100 meter, 200 meter og lengdehopp.

Hun deltok i Parapanamerikanske leker 2019 i Lima i Peru, og vant der 200 meter i klassen T64, og fikk bronse i diskos i klassen F64, bak Jessica Heims fra USA og Noraivis de la Heras fra Cuba.

Referanser

Eksterne lenker 
  Profil hos IPC
  Profil hos United States Olympic & Paralympic Committee
  Profil hos Parapanamerikanske leker 2019 

Juniorverdensmestere i friidrett
Handikappidrettsutøvere fra USA
Sprintere fra USA
Lengdehoppere fra USA
Kulestøtere fra USA
Diskoskastere fra USA
Fødsler i 2004
Personer fra Washington, D.C.